Annexe I Corpus uqcic-nni, mmi-s n lqayed yettẓala, netta ad yeknu akka, nettat ad tekker seg uṣenduq-nni, ad teffeɣ ad tečč ciṭuḥ n lqut, ad teddem ciṭuḥ n lqut ad ternu ciṭ n uksum, ad teddem akka ad ternu ad tsew ciṭ n waman, ad tuɣal s aṣenduq-nni, netta yerra iman-is ur tt-iwala, yettxayalitt-id akka, yettwali maɛna yerra iman-is a yettẓalla akken-nni kan teltiyam naɣ ma rebɛayam ixeddem akken. Yenna-as : “ Acu-tt ṣṣifa-agi ? ”. Yuɣal yeṭṭef-itt : “ Acu-t lxelq-agi ixeddmen akka ? Acu ikem-id-yewwin ? ”. Teḥka-as-d tenna-as i yellan i yellan i yellan, nettat ṣṣifa tesɛa, i yellan i yellan i yeḍran i yeḍran, teḥka-as-d swada amek teḍra tqeṣiṭ : “ Tura aqli xeddmaɣ akka, aqli fraɣ deg uṣenduq-agi, tura daya, fraɣ deg uṣenduq-agi tura susmaɣ ”.